Andrusovo paliaubų sutartis

Andrusovo paliaubų sutartis − ATR ir Rusijos carystės sutartis, pasirašyta 1667 m. sausio 30 d. Andrusovo kaime netoli Smolensko. Ši ir Amžinosios taikos sutartis 1686 m. užbaigė 1654-1667 metų ATR-Rusijos karą.

Derybos 
1666 m. prasidėjusios derybos dėl faktiško kariuomenių ištuštėjimo baigėsi paliaubomis 13,5 metų laikotarpiui, kurios vėliau pratęstos dar 13 metų. Sutartį pasirašė iš ATR pusės – Jurgis Hlebavičius, iš Rusijos – Afanasijus Ordin-Naščiokinas.

Sutarties sąlygos 
Numatyta:
 13,5 metų trukmės paliaubos, kurių metu šalys turi sutarti „Amžinosios taikos“ sąlygas;
 ATR oficialiai Maskvai perdavė Smolenską, Černigovo vaivadiją, Starodubo pavietą, Seversko žemę, taip pat pripažino prijungimą prie MDK kairiakrantės Ukrainos;
 Maskva atsisakė užkariavimų LDK teritorijoje;
 dešniakrantė Ukraina ir šiandienos Baltarusijos teritorija liko ATR;
 Kijevas perduotas Maskvai dvejų metų laikotarpiui (nors ši jį išlaikė ir įtvirtino kaip savą 1686 m. Amžinosios taikos sutartimi, mainais sumokėdama 146 tūkst. rublių);
 Zaporožės kazokai perėjo į bendrą valdymą ir bendrą tarnavimą prieš žengiančias basurmanų pajėgas;
 šalys sutarė padėti kazokams, jeigu ukrainiečių žemės (valdomas MDK ar ATR) pultų Krymo totoriai;
 specialiuose straipsniuose nustatyta tvarka dėl kalinių sugrąžinimo, religinio turto ir žemių atribojimo;
 garantuota prekybos laisvė tarp Maskvos ir ATR, taip pat pasiuntinių diplomatinis imunitetas.

ATR sutartys
Rusijos sutartys
ATR-Maskvos karas (1654–1667)